Κιθ Λάνγκφορντ

Ο **Κιθ Λάνγκφορντ** (αγγλικά: *Keith Langford*) (Ώστιν (Τέξας), 15 Σεπτεμβρίου 1983) είναι Αμερικανός πρώην επαγγελματίας καλαθοσφαιριστής. Με ύψος 1,93 μέτρα αγωνιζόταν ως σούτινγκ γκαρντ. Θεωρείται ένας από τους κορυφαίους σκόρερ των ευρωπαϊκών γηπέδων της δεκαετίας 2010-2020, έχοντας κερδίσει το βραβείο του πρώτου σκόρερ σε πολλές διοργανώσεις, με σημαντικότερο το Βραβείο Κορυφαίου Σκόρερ της Ευρωλίγκα «Αλφόνσο Φορντ», για δύο χρονιές (2014, 2017).

## Σταδιοδρομία
Στο NBA, αγωνίστηκε μόνο με τους Σαν Αντόνιο Σπερς, ενώ από εκεί και πέρα, έχει αγωνιστεί, μεταξύ άλλων, σε αρκετούς σπουδαίους ευρωπαϊκούς συλλόγους, όπως την Ολίμπια Μιλάνο, Μακάμπι Τελ Αβίβ και Βίρτους Μπολόνια.  Το 2014, συμπεριλήφθηκε στην καλύτερη ομάδα της Euroleague, ενώ κέρδισε και το *Alphonso Ford Trophy*. Επίσης, έχει συμμετάσχει και στους Παναμερικανικούς Αγώνες, του 2015, αντιπροσωπεύοντας τις ΗΠΑ, και κερδίζοντας ένα χάλκινο μετάλλιο. Το 2016 σημείωσε 42 πόντους απέναντι στην Τσμόκι Μινσκ  κάτι που αποτελεί ρεκόρ στην ιστορία της VTB League. Για την σεζόν 2016-17 αναδείχτηκε πρώτος σκόρερ στην Ευρωλίγκα κερδίζοντας το *Alphonso Ford Trophy* για δεύτερη φορά στην καριέρα του*.* Μάλιστα σημείωσε ρεκόρ πόντων στην διοργάνωση αφού σκόραρε συνολικά 609 πόντους*.* Στις 11 Ιουλίου έφυγε από την Ούνικς, για να υπογράψει στις 17 Ιουλίου συμβόλαιο με την κινεζική Σενζέν Λέοπαρντς. Τον Γενάρη του 2018 έμεινε ελεύθερος από την κινέζικη ομάδα. Στις 18 Μαρτίου ανακοινώθηκε από την ισραηλινή, Μακάμπι Ρισόν.

Στις 12 Ιουλίου 2018 συμφώνησε, με την ομάδα του Παναθηναϊκού. Τον Φλεβάρη του 2019 κατέκτησε το Κύπελλο Ελλάδας, κόντρα στον ΠΑΟΚ με 79-73 και τον ίδιο να σκοράρει 17 πόντους με 5 ριμπάουντ. Επίσης εισήχθη στο Hall of Fame της VTB Λίγκα. Τον Ιούνιο του 2019 κατέκτησε το πρωτάθλημα Ελλάδος με τα πράσινα, νικώντας στην σειρά των τελικών τον Προμηθέα Πατρών με 3-0. Μετά το τέλος των τελικών ο ίδιος αποχαιρέτησε τους πράσινους.

Στις 29 Ιουλίου 2019, ανακοινώθηκε από την ομάδα της Α.Ε.Κ. Στις 17 Δεκεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας (2010-2020) στην Ευρωλίγκα. Στις 16 Φεβρουαρίου 2020, κατέκτησε το Κύπελλο Ελλάδας κόντρα στον Προμηθέα Πατρών με 61-57. Στο Μπάσκετμπολ Τσάμπιονς Λιγκ, μέτρησε 19,5 πόντους κατά μέσο όρο, όντας ο δεύτερος σκόρερ της διοργάνωσης. Στις 31 Ιουλίου 2020, ανανέωσε το συμβόλαιό του για 2 (1+1) χρόνια. 

Στις 10 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) της Αρμάνι Μιλάνο στη δεκαετία 2010-2020, όντας πρώτος σε ψήφους του κοινού με ποσοστό 73.96%. Στις 13 Αυγούστου 2020, ανακοινώθηκε επίσης ότι αποτελεί μέλος της κορυφαίας δεκάδας (ομάδας) και της ΜΚ Χίμκι στη δεκαετία 2010-2020, όντας έβδομος σε ψήφους του κοινού με ποσοστό 44.64%.

Στις 29 Σεπτεμβρίου 2020, ανακοινώθηκε ότι αποτελεί μέλος της καλύτερης πεντάδας του Μπάσκετμπολ Τσάμπιονς Λιγκ και στις 2 Οκτωβρίου ότι είναι ο MVP της σεζόν στην διοργάνωση. Στις 7 Απριλίου 2021, μπήκε στην κορυφαία δεκάδα των σκόρερ των ευρωπαϊκών διοργανώσεων συνολικά, έχοντας φτάσει τους 3.517 πόντους. Τον Ιούνιο αποχώρησε από την ομάδα, ωστόσο στις 14 Φεβρουαρίου 2022 υπέγραψε εκ νέου συμβόλαιο με την ΑΕΚ, ωστόσο λόγω τραυματισμού αγωνίστηκε για πρώτη φορά στις 17 Απριλίου, με αντίπαλο τον Προμηθέα στην Πάτρα. Στις 23 Μαΐου 2022, αποχώρησε από την ομάδα χωρίς να έχει προσφέρει πολλά καθώς αγωνίστηκε σε μόλις 4 αγώνες με 16 συνολικά πόντους.

Στις 4 Μαΐου 2023 μετά από 17 χρόνια αγωνιστικής παρουσίας, ανακοίνωσε το τέλος της σπουδαίας καριέρας του, σε ηλικία 39 ετών. 

## Τίτλοι-Διακρίσεις
### Συλλογικοί

#### [[Βίρτους Παλλακανέστρο Μπολόνια|Βίρτους Μπολόνια]]

* EuroChallenge: (2009)

#### [[ΜΚ Χίμκι|Χίμκι]]

*VTB Λίγκα: (2011)

#### [[Μακάμπι Τελ Αβίβ (καλαθοσφαίριση)|Μακάμπι Τελ Αβίβ]]

*Πρωτάθλημα Ισραήλ: (2012)
*Αδριατική Λίγκα: (2012)

#### [[Ολίμπια Μιλάνο]]

*Πρωτάθλημα Ιταλίας: (2014)

#### [[Παναθηναϊκός (καλαθοσφαίριση ανδρών)|Παναθηναϊκός]]

* Πρωτάθλημα Ελλάδας: (2019)
* Κύπελλο Ελλάδας: (2019)

#### [[Α.Ε.Κ. (καλαθοσφαίριση)|Α.Ε.Κ.]]

* Κύπελλο Ελλάδας: (2020)

### Ατομικοί
* Καλύτερη Πεντάδα στην Ευρωλίγκα: (2014)
* 2x Πρώτος σκόρερ στην Ευρωλίγκα: (2014, 2017)
*5x MVP της αγωνιστικής στην Ευρωλίγκα: 
**(5η αγωνιστική, 2009/10), (10η αγωνιστική, 2010/11), (5η αγωνιστική, 2016/17), (14η αγωνιστική, 2016/17), (15η αγωνιστική, 2016/17)
* Δεύτερη καλύτερη πεντάδα στο Γιούροκαπ: (2015)
* Πρώτος σκόρερ στo Γιούροκαπ: (2016)
* MVP στο Μπάσκετμπολ Τσάμπιονς Λιγκ: (2020)
* Καλύτερη πεντάδα στο Μπάσκετμπολ Τσάμπιονς Λιγκ: (2020)
* MVP του φάιναλ φορ του EuroChallenge: (2009)
* MVP του φάιναλ φορ της Αδριατικής λίγκας: (2012)
* Πρώτος σκόρερ στη VTB Λίγκα: (2016)
* VTB Λίγκα All Star: (2017)
*Hall of Fame της VTB Λίγκα: (2019)

## Παραπομπές


## Εξωτερικοί σύνδεσμοι

* 
* Keith Langford  at draftexpress.com
* Keith Langford at eurobasket.com
* Keith Langford at euroleague.net
* Keith Langford  at fiba.com
* Keith Langford at vtb-league.com
* 

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Χίμκι
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Παλλακανέστρο Μπιέλλα
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Ώστιν Τόρος
Κατηγορία:Καλαθοσφαιριστές Φορτ Γουόρθ Φλάιερς
Κατηγορία:Καλαθοσφαιριστές Μακάμπι Ρισόν ΛεΖιόν
Κατηγορία:Καλαθοσφαιριστές Γκουερίνο Βανόλι Μπάσκετ
Κατηγορία:Καλαθοσφαιριστές Σεντσέν Αβιέιτορς
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές κινεζικών συλλόγων